# data[].attributes.headline
تکبر کی تعریف بیان کری

# data[].attributes.body
تکبر کی تعریف بیان کریں۔

# data[].attributes.body
تعریف: خود کو افضل ، دوسروں کو حقیر جاننے کا نام تکبر ہے ۔ اللہ پاک کے آخری نبی محمد عربی صلَّی اللہ علیہ واٰلہٖ وسلَّم نے ارشاد فرمایا : الکبر بطر الحق و عمط الناس یعنی تکبر حق کی مخالفت اور لوگوں کو حقیر جاننے کا نام ہے

# data[].attributes.headline
عُجب سے مراد اپنے کو ب

# data[].attributes.body
عُجب سے مراد اپنے کو بڑا سمجھنا ہے۔ اپنے اندر موجود کسی اچھی صفت مثلاً علم و عمل، حسب نسب، حسن اور مال ودولت کی کثرت و فرانی وغیرہ کو ذاتی کمال سمجھنا عُجب کہلاتا ہے۔ عجب کے ساتھ ساتھ اگر دوسروں کی تحقیر بھی ہو تو اس کی شدت مزید بڑھ جاتی ہے اور تکبر اس کی جگہ لے لیتا ہے جس کی سنگینی عجب سے کہیں زیادہ ہے

# data[].attributes.headline
تکبرکے بارےمیں قران سے

# data[].attributes.body
تکبرکے بارےمیں قران سےدلائل بتائیں۔

# data[].attributes.headline
تکبرقرآن کی نظ

# data[].attributes.body
تکبرقرآن کی نظر میں​

​

سب سے پہلے شیطان نے تکبر کیا​

وَاِذْ قُلْنَا لِلْمَلٰۗىِٕكَةِ اسْجُدُوْا لِاٰدَمَ فَسَجَدُوْٓا اِلَّآ اِبْلِيْسَ ۭ اَبٰى وَاسْتَكْبَرَ ڭ وَكَانَ مِنَ الْكٰفِرِيْنَ
اور جب ہم نے فرشتوں کو حکم دیا کہ آدم کے آگے سجدہ کرو تو وہ سب سجدے میں گر پڑے مگر شیطان نے انکار کیا اور غرور میں آ کر کافر بن گیا۔

# data[].attributes.headline
غرور گناہ میں 

# data[].attributes.body
غرور گناہ میں پھنسا دیتا ہے​

وَاِذَا قِيْلَ لَهُ اتَّقِ اللّٰهَ اَخَذَتْهُ الْعِزَّةُ بِالْاِثْمِ فَحَسْبُهٗ جَهَنَّمُ ۭ وَلَبِئْسَ الْمِهَادُ
اور جب اس سے کہاجاتا ہے کہ خدا سے خوف کر تو غرور اس کو گناہ میں پھنسادیتا ہے سو ایسے کو جہنم سزاوار ہے اور وہ بہت برا ٹھکانا ہے۔

# data[].attributes.body
يَّسْمَعُ اٰيٰتِ اللّٰهِ تُتْلٰى عَلَيْهِ ثُمَّ يُصِرُّ مُسْتَكْبِرًا كَاَنْ لَّمْ يَسْمَعْهَا ۚ فَبَشِّرْهُ بِعَذَابٍ اَلِيْمٍ
(کہ) خدا کی آیتیں اس کو پڑھ کر سنائی جاتی ہیں تو ان کو سن لیتا ہے (مگر) پھر غرور سے ضد کرتا ہے کہ گویا ان کو سنا ہی نہیں سو ایسے شخص کو دکھ دینے والے عذاب کی خوشخبری سنا دو۔

# data[].attributes.headline
تکبر کے بارے می حدیث س

# data[].attributes.body
تکبر کے بارے می حدیث سےدلائل دیں۔

# data[].attributes.headline
حضرت عبداللہ بن عمرو ر

# data[].attributes.body
حضرت عبداللہ بن عمرو رضی اللہُ عنہمَا سے روایت ہے ، رسول اکرم صلَّی اللہ علیہ واٰلہٖ وسلَّم نے ارشاد فرمایا : تکبر کرنے والے لوگ قیامت کے دن مردوں کی صورت میں چیونٹیوں کی طرح جمع کیے جائیں گے اور ہر جگہ سے ان پر ذلت چھا جائے گی ،پھر انہیں جہنم کے بُوْلَس نامی قید خانے کی طرف ہانکا جائے گا اور بہت بڑی آگ انہیں اپنی لپیٹ میں لے کر ان پر غالب آجائے گی، انہیں طِیْنَۃُ الْخَبال یعنی جہنمیوں کی پیپ پلائی جائے گی ( ترمذی، کتاب صفۃ القیامۃ)

# data[].attributes.headline
حضرت ابو ہر یرہ رضی ال

# data[].attributes.body
حضرت ابو ہر یرہ رضی اللہُ عنہ سے روایت ہے، نبی کریم صلَّی اللہ علیہ واٰلہٖ وسلَّم نے ارشاد فرمایا :قیامت کے دن تکبر کرنے والوں کو چیونٹیوں کی شکل میں اٹھایا جائے گا اور لوگ ان کوروندیں گے کیوں کہ اللہ پاک کے ہاں ان کی کوئی قدر نہیں ہوگی۔

# data[].attributes.headline
حضرت محمد بن واسع رحمۃ

# data[].attributes.body
حضرت محمد بن واسع رحمۃُ اللہِ علیہ فرماتے ہیں :میں حضرت بلال بن ابو بردہ رضی اللہُ عنہ کے پاس گیا اور ان سے کہا :اے بلال ! آپ کے والد نے مجھ سے ایک حدیث بیان کی ہے وہ اپنے والد (حضرت ابو موسیٰ اشعری رضی اللہُ عنہ) سے اور وہ نبی اکرم صلَّی اللہ علیہ واٰلہٖ وسلَّم سے روایت کرتے ہیں ، آپ صلَّی اللہ علیہ واٰلہٖ وسلَّم نے ارشاد فرمایا : بے شک جہنم میں ایک وادی ہے جسے ہبہب کہتے ہیں ، اللہ پاک کا فیصلہ ہے کہ وہ اس میں تمام تکبر کرنے والوں کو ٹھہرائے گا۔ اے بلال! تم اس میں ٹھہرنے والوں میں سے نہ ہونا۔ (مسند ابو یعلی، حدیث ابی موسی الاشعری، حدیث: 7213)

# data[].attributes.headline
تکبرکی اقسام بتائیں۔

# data[].attributes.body
تکبرکی اقسام بتائیں۔

# data[].attributes.headline
تکبر کی تین قس

# data[].attributes.body
تکبر کی تین قسمیں اور ان کا حکم:

(1)…’’اللہ عَزَّ وَجَلَّ کے مقابلے میں تکبر۔‘‘ تکبر کی یہ قسم کفر ہے جیسے فرعون کا کفر کہ اس نے کہا تھا: (اَنَا رَبُّكُمُ الْاَعْلٰى٘ۖ(۲۴)فَاَخَذَهُ اللّٰهُ نَكَالَ الْاٰخِرَةِ وَ الْاُوْلٰىؕ(۲۵))(پ۳۰، النٰزعات: ۲۴۔ ۲۵) ترجمۂ کنزالایمان: ’’میں تمہارا سب سے اونچا رب ہوں تو اللہ نے اسے دنیا و آخرت دونوں کے عذاب میں پکڑا۔‘‘

# data[].attributes.body
(2)…’’اللہ عَزَّ وَجَلَّ کے رسولوں کے مقابلے میں تکبر۔‘‘ تکبر کی یہ قسم بھی کفر ہے، اس کی صورت یہ ہے کہ تکبر جہالت اور بغض وعداوت کی بنا پر رسول کی پیروی نہ کرنا یعنی خود کو عزت والا اور بلند سمجھ کر یوں تصور کرنا کہ عام لوگوں جیسے ایک انسان کا حکم کیسے مانا جائے ، جیسا کہ بعض کفار نے حضور نبی کریم رؤف رحیم صَلَّی اللہُ تَعَا لٰی عَلَیْہِ وَاٰلِہٖ وَسَلَّم کے بارے میں حقارت سے کہا تھا:( اَهٰذَا الَّذِیْ بَعَثَ اللّٰهُ رَسُوْلًا(۴۱)) (پ۱۹، الفرقان: ۴۱) ترجمۂ کنزالایمان: ’’کیا یہ ہیں جن کو اللہ نے رسول بنا کر بھیجا۔‘‘ اور یہ بھی کہا تھا: (لَوْ لَا نُزِّلَ هٰذَا الْقُرْاٰنُ عَلٰى رَجُلٍ مِّنَ الْقَرْیَتَیْنِ عَظِیْمٍ(۳۱)) (پ۲۵، الزخرف: ۳۱) ترجمۂ کنزالایمان: ’’کیوں نہ اتارا گیا یہ قرآن ان دو شہروں کے کسی بڑے آدمی پر۔‘‘

# data[].attributes.body
(3)…’’بندوں کے مقابلے میں تکبر۔‘‘ یعنی اللہ عَزَّ وَجَلَّ اور رسول اللہ صَلَّی اللہُ تَعَا لٰی عَلَیْہِ وَاٰلِہٖ وَسَلَّم کے علاوہ مخلوق میں سے کسی پر تکبر کرنا، وہ اس طرح کہ اپنے آپ کو بہتر اور دوسرے کو حقیر جان کر اس پر بڑائی چاہنا اور مساوات یعنی باہم برابری کو ناپسند کرنا۔ یہ صورت اگرچہ پہلی دو صورتوں سے کم تر ہے مگر یہ بھی حرام ہے اور اس کا گناہ بھی بہت بڑا ہے کیونکہ کبریائی اور عظمت بادشاہ حقیقی عَزَّ وَجَلَّ ہی کے لائق ہے نہ کہ عاجز اور کمزور بندے کے۔‘‘

# data[].attributes.headline
تکبر کے اسباب 

# data[].attributes.body
تکبر کے اسباب وعلاج؟

# data[].attributes.headline
(1)… تکبر کا پ

# data[].attributes.body
(1)… تکبر کا پہلا سبب علم ہے کہ بعض اوقات انسان کثرت علم کی وجہ سے بھی تکبر کی آفت میں مبتلا ہوجاتا ہے۔

(2)… تکبر کا دوسرا سبب عبادت وریاضت ہے کہ بندہ کثیر عبادت وریاضت کے سبب اس مرض میں مبتلا ہو جاتا ہے۔

(3)… تکبر کا تیسرا سبب مال ودولت ہے کہ جس کے پاس کار، بنگلہ، بینک بیلنس اور کام کاج کے لیے نوکر چاکر ہوں وہ بھی بسااوقات تکبر میں مبتلا ہوجاتا ہے۔

(4)… تکبر کا چوتھا سبب حسب ونسب ہےکہ بندہ اپنے آباء واجداد کے بل بوتے پر اکڑتا اور دوسروں کو حقیر جانتا ہے۔

(5)… تکبر کا پانچواں سبب عہد ہ ومنصب ہے۔

(6)… تکبر کا چھٹا سبب کامیابی وکامرانی ہےکہ جب کسی کو پے درپے کامیابیاں ملتی ہیں تو وہ ناکام ہونے والے لوگوں کو حقیر سمجھنا شروع کردیتا ہے۔

(7)… تکبر کا ساتواں سبب حسن وجمال ہےکہ بندہ اپنے ظاہری حسن وجمال کے سبب تکبر میں مبتلا ہوجاتا ہے۔

(8)… تکبر کا آٹھواں سبب طاقت وقوت ہے کہ جس کا قد کاٹھ اچھا ہو، کھاتا پیتا اور سینہ چوڑا ہو تو وہ بسا اوقات کمزور جسم والے کو حقیر سمجھنا شروع کردیتا ہے۔

# data[].attributes.headline
تکبر کے نقصانا

# data[].attributes.body
تکبر کے نقصانات کیا ہیں ؟

# data[].attributes.headline
اِس باطِنی گناہ کے کثی

# data[].attributes.body
اِس باطِنی گناہ کے کثیر دنیوی واُخرَوی نقصانات ہیں ،جن میں سے 6یہ ہیں:
(۱)اللہ تعالٰی کا ناپسندیدہ بندہ

ترجمہ کنزالایمان :بے شک وہ مغرور وں کو پسند نہیں فرماتا۔(پ۱۴، النحل:۲۳)

(۲)اپ صلَّی اللہ تعالیٰ علیہ واٰلہ وسلَّم کا مُتَکَبِّر کے لئے اِظہارِ نفرت
سرکارِ مدینہ راحتِ قلب وسینہ صلَّی اللہ تعالیٰ علیہ واٰلہ وسلَّم نے فرمایا: ''بے شک قیامت کے دن تم میں سے میرے سب سے نزدیک اور پسندیدہ شخص وہ ہو گا جو تم میں سے اَخلاق میں سب سے زیادہ اچھا ہو گا اور قیامت کے دن میرے نزدیک سب سے قابلِ نفرت اور میری مجلس سے دُوروہ لوگ ہوں گے جو واہیات بکنے والے ، لوگوں کا مذاق اُڑانے والے اور تکبر کرنے والے ہیں۔''

(۳)بد ترین شخص

(۴)قیامت میں رُسوائی

(۵) ٹخنے سے نیچے پاجامہ لٹکانا
رحمتِ الہٰی سے محروم ہونے والوں میں متکبر بھی شامل ہوگا ،جیسا کہ اللہ کے رسول اپ صلّی اللہ تعالیٰ علیہ واٰلہ وسلَّم نے اِرشاد فرمایا: ''جو تَکَبُّر کی وجہ سے اپنا تہبندلٹکائے گا اللہ عَزَّوَجَلَّ قِیامت کے دن اُس پر نظرِ رحمت نہ فرمائے گا۔'' (صحیح البخاری)

(۶)جنّت میں داخِل نہ ہوسکے گا

حضرتِ سیِّدُنا عبد اللہ بن مسعود رضی اﷲ تعالیٰ عنہ روایت کرتے ہیں کہ اپ صلَّی اللہ تعالیٰ علیہ واٰلہٖ وسلَّم نے فرمایا : ''جس کے دل میں رائی کے دانے جتنا(یعنی تھوڑا سا)بھی تَکَبُّر ہو گا وہ جنّت میں داخل نہ ہوگا۔''